જસદણમાં પોલારપર રોડ પર રહેતા નિવૃત ASI હસમુખભાઇ જીવાભાઇ રેણુકા અને તેના ભાઇ તથા પુત્ર ઉપર સગાભાઇ અને ભત્રીજાએ છરીથી હુમલો કર્યો હતો. હુમલામાં ઘવાયેલા ત્રણેયને હોસ્પિટલમાં દાખલ કરાયા છે. સામા પક્ષે હુમલાખોરે પણ ત્રણેય વિરૂધ્ધ હુમલાની વળતી ફરિયાદ નોંધાવી હતી. વાડીના સહિયારા કૂવા પ્રશ્ને બન્ને ભાઇ વચ્ચે ચાલતી તકરાર સશસ્ત્ર મારામારીમાં પરિણમી છે. પોલીસે બન્નેની ફરિયાદ પરથી ગુના દાખલ કરી ધરપકડની તજવીજ શરૂ કરી છે.